Ο κοινωνικός ρόλος του μουσείου: το άνοιγμα στο κοινό και η συμβολή του στην κοινωνική ένταξη ατόμων και ομάδων
Creators: name: Ρούπα, Μαγδαληνή Στέργιου
Publisher: name: Aristotle University of Thessaloniki
Year: 2016
Subjects: κοινωνικός αποκλεισμός
κοινωνική ένταξη
εκπαιδευτικά προγράμματα
social inclusion
social integration
educational programs

description: Κατά τις τελευταίες δεκαετίες, δεδομένων των οικονομικών, πολιτικών, πολιτισμικών και κοινωνικών μεταβολών και αναταράξεων παγκοσμίως, έχει παρατηρηθεί ένα αυξανόμενο ενδιαφέρον από πολιτιστικούς οργανισμούς, όπως το μουσείο, για το άνοιγμα τους στο ευρύ κοινό, την εξάλειψη των εμποδίων στην πρόσβαση και στην παροχή των υπηρεσιών τους και τη διεύρυνση των λειτουργιών και των δράσεων τους. Το σύγχρονο μουσείο δεν περιορίζεται στην άσκηση των βασικών του λειτουργιών (συλλογή, συντήρηση, έρευνα, έκθεση και ερμηνεία) αλλά επιχειρεί να επαναπροσδιορίσει τον κοινωνικό του ρόλο και σκοπό, να ανταποκριθεί στις ανάγκες και τα ενδιαφέροντα της κοινωνίας, να προάγει τον διαπολιτισμικό διάλογο, την κοινωνική αλληλεπίδραση και συνοχή, να προωθήσει ενταξιακές πολιτικές και να εδραιωθεί ως εκφραστής ενός οράματος για μία κοινωνία χωρίς αποκλεισμούς και ως φορέας κοινωνικής αλλαγής και δια βίου μάθησης. Η παρούσα εργασία αποτελεί μία προσπάθεια ανάδειξης της κοινωνικής ευθύνης και του κοινωνικού ρόλου του σύγχρονου μουσείου και της συμβολής του στην προώθηση της κοινωνικής ένταξης ατόμων και ομάδων. Μέσα από τη μελέτη της ελληνικής και ξένης βιβλιογραφίας καθώς και της έρευνας στο διαδίκτυο, επιχειρείται η ανάδειξη του ζητήματος του κοινωνικού αποκλεισμού και ο ρόλος του μουσείου στην αντιμετώπιση του καθώς και ο αντίκτυπος τους στο άτομο, στην κοινότητα και στην κοινωνία ευρύτερα. Στο πλαίσιο αυτό, παρουσιάζονται πρακτικές και δράσεις μουσείων στην Ελλάδα και το εξωτερικό που απευθύνονται σε ομάδες που θεωρούνται υψηλού κινδύνου για να βιώσουν κοινωνικό αποκλεισμό, ή υφίστανται ήδη. Στο τελευταίο κεφάλαιο παρουσιάζεται το εκπαιδευτικό πρόγραμμα «Μπορώ, μπορείς, μπορούμε στον κόσμο της Τέχνης αν βρεθούμε» που σχεδιάστηκε και υλοποιήθηκε από την αρχιτέκτονα-μουσειολόγο Αλαγιαλόγλου Κλεοπάτρα και τη μουσειοπαιδαγωγό Ρούπα Μαγδαληνή απευθυνόμενο σε παιδιά που ζούνε σε ιδρύματα ή δέχονται υποστήριξη από διάφορους φορείς καθώς και σε ΑμεΑ.
description: In the recent decades, the growing economical, political, cultural and social changes that occur worldwide, have resulted in an ongoing interest from cultural organizations, such as museums, to cater for the wide public. To do so, they tend to eliminate barriers as to their access, customize their services and enrich their functions and actions. The modern museum is not limited to the exercise of basic functions (collection, preservation, research, exhibition and interpretation), but it attempts to redefine its social role and purpose, satisfy the needs and interests of the society, to promote intercultural dialogue, social interaction and cohesion, to promote integration policies and to establish itself as the voice of a vision for an inclusive society and as a vehicle for social change and lifelong learning. This paper attempts to highlight the social responsibility and the social role of the modern museum and its contribution to the promotion of social inclusion of individuals and groups. A thorough study of the greek and foreign literature as long as an internet research, underlines the issue of social exclusion and the role of the museum in its confrontation and the its impact on the individual, the community and society in general. Within this context, we present practices and actions of museums both in Greece and abroad that target groups which are considered at high risk to experience social exclusion or already exist. The last chapter presents the educational program "I can, you can, we can, if we met in the world of Art" designed and implemented by the architect-museologist Alagialoglou Cleopatra and the museum educator Roupa Magdalini. The program is addressed to children who live or receive support from various institutions and the disabled ones.
description: Σε συνεργασία με το Παιδαγωγικό Τμήμα Δημοτικής Εκπαίδευσης (Πανεπιστήμιο Δυτικής Μακεδονίας)